**Det bedste af Vietnam – 15 dage**

*Fra det betagende nord til det fortryllende syd*

**Vi har sammensat en rundrejse, hvor vi oplever Vietnam fra det livlige Hanoi og eventyrlige Halong Bay i nord til Østens største delta - Mekong Deltaet – i syd. Vietnam byder på naturoplevelser, som er de færreste forundt, og landets stolte folk, spændende historie og fremmedartede kultur kommer vi helt tæt på, når vi besøger de mest betydningsfulde seværdigheder. Tag med og bliv forblændet af et af Sydøstasiens smukkeste lande, når vi udforsker Vietnam til lands og til vands.**

1. dag

Udrejse med SAS fra Aalborg til København og med Qatar Airways fra København til Doha og herfra videre til Hanoi hvor vi møder vores rejseleder. Mad på flyet er inkluderet i rejsens pris.

1. dag: Hanoi – Ngoc Son-templet - heldagstur

Vi ankommer til Hanoi, hvor vi efter et kort hvil på hotellet oplever vi en af de mest besøgte seværdigheder i Hanoi, Ngoc Son-templet, som ligger idyllisk og fredfyldt i søen, Hoan Kiem, midt i Hanoi. Her hører vi templets gribende historie og betragter munkenes oldgamle traditioner. Fra de fredfyldte omgivelser fortsætter turen i højt tempo i cykeltaxaer, der tager os gennem de 36 handelslaugs gader med vietnamesiske specialiteter. Vi ser på, hvad de forskellige gadekøkkener kan tilbyde, hvorefter vi som afslutning på dagen spiser middag på vores vej gennem Hanois ”Street Food”.

1. dag: Hoa Lu og Trang An - heldagstur

Efter at have nydt morgenmaden på hotellet bevæger vi os sydpå til Hoa Lu, der var hovedstad i kejser-dynastierne, Dinh og Le, tilbage i det 11. århundrede. Vi ser resterne af den prægtige by, der ligger i et mystisk natursceneri. Vi spiser frokost på lokal restaurant, inden vi skal til Trang An, der er et af Sydøstasiens smukkeste naturområder. Hele området er fredet af UNESCO. I små både sejler vi ned ad den stille flod og nyder stilheden og naturen med rismarker, klart vand, sandstensformationer og fuglekvidder. Vi er tilbage i Hanoi sidst på eftermiddagen.

1. dag: Ho Chi Minh Mausoleum - halvdagstur

I dag besøger vi Ho Chi Minh Mausoleum, som var det sidste hvilested for den ikoniske, vietnamesiske leder. ”Uncle Ho”, som han også kaldes af sit folk, er opbevaret i mausoleet. Vi hører historien om Ho Chi Minhs livs og Vietnams kamp for at frigøre sig fra Frankrigs kolonimagt. Herefter spiser vi frokost. Vi besøger også den smukke One Pillar Pagoda og Imperial Citadel of Thang Long. Dagens sidste besøg er på det spændende Temple of Literature. Om eftermiddagen er der tid til at udforske mere af Hanoi på egen hånd. Vi spiser aftensmad på en lokal restaurant.

1. dag: Halong Bay krydstogt - heldagstur

Vi kører mod havnebyen, Halong Bay, hvor vi med et charmerende vietnamesisk træskib sejler rundt mellem Halong Bays 3.000 sandstensformationer, der skyder op fra Det Sydkinesiske Øhav, og danner et imponerende skue, som er fredet af UNESCO. I bugten findes et særligt lille samfund, hvor familier bor i små landsbyer på vandet, og bl.a. lever af at dyrke perler. Vi besøger dette unikke samfund og får et godt indblik i deres liv. Vi sejler videre mellem de junglebeklædte øer og nyder stilheden, udsigten og de eventyrlige rammer, inden vi om aftenen nyder middagen ombord og overnatning på skibet.

1. dag: Halong Bay krydstogt og Da Nang - heldagstur

Vi vågner på skibet og nyder solopgangen, inden det er muligt at deltage i Tai Chi på dækket. Der serveres morgenmad og en snack, inden båden når fastlandet. Vi bliver hentet ved havnen og kører til Hanoi Lufthavn, hvorfra vi flyver sydpå til Da Nang. Byen fik en hård medfart under vietnamkrigen, men fremstår i dag som en storby og er provinshovedstad for det centrale Vietnam. Herfra kører vi længere sydpå til Østens måske mest charmerende UNESCO-listede by, Hoi An.

7. dag: Hoi An til fods og på cykel - heldagstur

Endnu en uforglemmelig dag venter. Efter morgenmaden tager vi på cykeltur udenfor Hoi An. Vi cykler stille gennem små landsbyer og grønne rismarker, og fornemmer det lokale farmerliv i det centrale Vietnam. Vi spiser frokost på turen, og besøger efterfølgende en stor grønsagsfarm, hvor vi deltager i en præsentation af kokkerering af vietnamesiske retter. Om eftermiddagen tager vi en byvandring gennem det charmerende, Hoi An. Byen var en del af Silkevejen, hvilket betyder at handlende fra hele verden har været forbi dette knudepunkt. Det ses tydeligt på byens bygningsværker, der bl.a. rummer en japansk bro, kinesiske templer, købmandshuse og victorianske villaer. Vi skal se de største seværdigheder og høre Hoi Ans spændende historie.

8. dag: Egne oplevelser

Dagen er til fri disposition. Nyd dagen med afslapning ved poolen eller lån en gratis cykel og kør til den smukke strand. Man kan også udforske mere af Hoi An by, tage en sejltur på floden eller besøge det meget livlige marked ved floden. Rejselederen vil være behjælpelig med forslag til udflugter.

9. dag: My Son - halvdagstur

Vi besøger tempelkomplekset, My Son, der var hovedstad for Cham-civilisationen fra det 2.-13. århundrede. Deres kongedømme strakte sig ind i det, vi i dag kender som Laos og dele af Cambodia. Vi besøger den gamle by og hører om denne del af landets historie. Vi spiser frokost i My Son.

10. dag: Saigon - heldagstur

Vi flyver til Ho Chi Minh City, som de lokale selv kalder, Saigon. En flyvetur på ca. en time. Vi kører til vores hotel i Saigon, som ligger tæt på floden og centrum. Der serveres frokost på lokal restaurant. Vi besøger det gamle franske hovedpostkontor, der er en arkitektonisk perle. Herefter tager vi mod Saigon River, gennem Dong Khoi Street og videre til Hanoi Opera, der er blevet beskadiget i flere krige, men nu står smukt igen. Vi ser det sydvietnamesiske præsidentpalads, hvor ”tanken”, som blev kørt igennem hegnet, da amerikanerne blev drevet ud af Sydvietnam, stadigvæk står. Tan Dinh Market er også på listen over dagens mange oplevelser.

11. dag: Cu Chi - heldagstur

Efter morgenmaden kører vi sydpå gennem landbrugsområder og frem til Cu Chi. Her opførte Vietcong-oprørerne under krigen et tunnelsystem på hele 280 kilometer og i tre niveauer under jorden. Vi ser og hører om tunnelsystemet, krigen og de barske fælder, der blev opsat i området. Først på eftermiddagen er vi tilbage i Saigon. Vi spiser frokost på lokal restaurant. Om aftenen vil det være muligt at tilmelde sig A O Show og middag i Saigon Opera House. Showet viser det vietnamesiske folks liv - i en opsætning af både nyt og gammelt musik, dans, kultur og stilarter. Efter showet går vi til Hoa Tuc Restaurant og nyder en fusionsmiddag, der er et miks af det franske og vietnamesiske køkken. **Show inkl. middag koster kr. 450,00 og skal bestilles ved tilmelding**. Gennemføres ved min. 10 deltagere.

12. dag: Mekong Deltaet - heldagstur

I dag skal vi uden for Saigon og opleve det store Mekong Delta. I små både besøger vi det livlige, flydende marked. Vi forsætter ind i de små kanaler og ser hverdagslivet, bonsai og lokale farme. Vi spiser frokost på turen. Herefter kører vi retur til Saigon.

 13. dag: Egne oplevelser

Dagen er til fri disposition. Rejselederen vil være behjælpelig med idéer til udflugter. Om aftenen er der afskedsmiddag i Saigon.

14. dag: Egne oplevelser

Vi nyder den sidste morgenmad i Vietnam og måske et par timer ved poolen, inden vi sidst på eftermiddagen kører til lufthavnen. Hjemrejse med Qatar Airways fra Saigon via Doha til København.

15. dag
Videre med SAS fra København til Aalborg.

**AFREJSEDATO FLY FRA PRIS**

10. marts Aalborg/Kbh. 19.995

Tillæg for enkeltværelse kr. 4.000

**Inkluderet i prisen med NILLES**

* Fly Aalborg/Kbh. – Vietnam tur/retur
* Mad på fly tur/retur
* Indenrigsfly Hanoi – Da Nang
* Indenrigsfly Hoi An - Saigon
* Transfer lufthavn – hotel tur/retur
* Bådtur Trang An
* Halong Bay cruise med 1 overnatning
* 11 x overnatninger på gode hoteller
* 12 x morgenmad (startende fra 3. dag)
* 8 x frokoster
* 4 x middag
* Udflugter inkl. entréer
* Engelsktalende lokalguider
* Dansk rejseleder (møder gruppen i Hanoi)

**Valuta:** Vietnamesiske Dong (VND).

**Vejret:** Hanoi (gns.): 18-24\*. Ho Chi Minh City (gns.): 28-34\*

Bemærk at der kan forekomme temperaturmæssige udsving mellem nord og syd.

**Øvrigt:**

Turen er krævende for gangbesværede. Passet skal være gyldigt 6 måneder fra indrejsedato. På denne rejse kan der maksimalt deltage 30 rejsedeltagere. Ved spørgsmål om rejsevaccination anbefaler vi at rette henvendelse til egen læge eller vaccinationsklinik for personlig rådgivning. Man skal påregne ca. DKK 350,00 pr. pers. I drikkepenge.

**Hoteller:**

Vi bor på centralt beliggende hoteller med rigtig fin standard. Alle værelser er med bad og toilet. Se mere om hotellerne på www.nilles.as/vietnam

**Hanoi Centre Hotel** http://grandhanoicentre.muongthanh.com/en/our-hotel.h.html

78 Tho Nhuom, Hoan Kiem,Hanoi
Tlf: +84 43 942 7777

**Hoi An Central Boutique Hotel & Spa** https://www.hoiancentral.com/en/

91 Hung Vuong Street,

Cam Pho Ward

Hoi An City, Quang Nam, Vietnam

Tlf: +84 235 395 9999

**Muong Thanh Saigon Centre hotel** <http://grandsaigoncentre.muongthanh.com/en/home.html>

8A, Mac Dinh Chi st.

Ben Nghe Ward, District 1

Ho Chi Minh city, Vietnam
Tel: +84 83 827 9595

**Glory Legend Cruises** http://www.glorylegendcruises.net/